**סיכום דף ד – מלאכה שאינה צריכה לגופה 1.**

**המקרים בגמרא שמוגדרים כמלאכה שאינה צריכה לגופה**

1. שבת ג ע"א – מפיס מורסא

2. שבת כט ע"ב משנה – כיבוי נר (ר' יוחנן בהסבר שיטת ר' יוסי)
3. שבת מב ע"א - כיבוי גחלת של עץ
4. שבת צד ע"א – הוצאת מת לקוברו
5. שבת צד ע"ב – גזיזת צפרנים (תוס')
6. שבת קז ע"ב – צד נחש שלא ישכנו
7. חגיגה י ע"א – חופר גומא ואין צריך אלא לעפר

**הלכה**

תנאים :
שבת מה ע"א – ר' יהודה : מלאכה שאינה צריכה לגופה – חייב.

 ר' שמעון – מלאכה שאינה צריכה לגופה – פטור. (יש מקרים שמותר כגון במקום צער)

אמוראים :
שבת מב ע"א – שמואל במלאכה שאינה צריכה לגופה סבר כר' יהודה.

שבת קמא ע"ב - רבא כר' שמעון ס"ל דכל מלאכה שא"צ לגופה פטור עליה.

ראשונים
ר' חננאל שבת מב ע"א - לעולם כר' יהודה סבירא ליה דאמר מלאכה שאינה צריכה לגופה חייב עליה.

תוספות שבת ג . – קיי"ל כר"ש, כרבא שהוא בתרא.

**הגדרה**

שבת צד ע"ב - מהו דתימא עד דאיכא לגופו ולגופה כגון מר לעשות לו טס ולחפור ספר תורה להגיה ולקרות בו קא משמע לן.
כלומר צריך שיהיה לגופה של המלאכה. ואין צריך שיהיה לגופו של החפץ.

רש"י חגיגה י ע"א

אינו צריך, שברצונו לא היתה באה אליו, ולא היה צריך לה.

תוספות שבת צד ע"א

עושה מלאכה ואין צריך לאותו צורך כעין שהיו צריכין לה במשכן אלא לענין אחר.
כי הצורך שהיתה מלאכה נעשית בשבילו במשכן הוא גוף המלאכה ושורשו.

וצריך שיהא על מנת לתקן כמו במשכן ולא חשיבי המקלקלים צריכות לגופה עד דהוי לגופו ולגופה.

תוספות חגיגה י ע"ב

אינו צריך לעיקר שורש האיסור. כגון הכא שאינו צריך לגומא שהיא המלאכה וכן מוציא מת במטה והרבה דחשיב פ' המצניע (שבת דף צג:) ולא דמו למלאכת המשכן שהיו צריכים לעיקר המלאכה מכבה משום צורך הפחמין וצידת תחשים וחלזון וכן כולם כיוצא בהן.